《题吴成伯家文与可所画晚霭横春图》
宋代·李彭

湖州手参造化炉，墨君老稚俱扶疏。含毫回作晚霭戏，凭轩丹青浑欲无。

雨声忽破鸟行急，木末尚挂穷猿呼。衰翁将雏来荡桨，挽引斜晖到渔网。

岚昏那计目力长，厓倾欲陟天梯往。湖州虽仆妙相存，此画他年人更珍。

但恐君家风雨夜，山川断取不无神。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。